Moon Jae-in

Moon Jae-in (korean: 문재인, Hanja: 文在寅) es un politico de Sud-Korea. Il nascet li 24-im de januar 1953 in Geoje (un insul in li sude del pais) e esset inter li li 10-im de may 2017 e li 9-im de may 2022 presidente de Sud-Korea. Il victet ye su duesim prova quam candidate presidential. Su partise es li Democratic Partise, in korean litteralmen conosset quam li Codemocratic Partise (더불어민주당).

Moon Jae-in studiat jurisprudentie in Seoul. Il laborat quam avocate.

Moon Jae-in es desde li annu 1981 maritat con Kim Jung-sook e li cuple have du infantes.

Political cariera
 2012-2016 Moon Jae-in esset membre del parlament de Sud-Korea.
 2012 Moon Jae-in candidat sin successe por li oficie del presidente de Sud-Korea, ma perdit contra Park Geun-hye.
 2015-2016 Presidente del Democratic Partise de Korea.
 2017-2022 Moon Jae-in esset inter 10-im de may 2017 til 9-im de may 2022 presidente de Sud-Korea.

Categorie: Sud-Korea
Categorie: Politicos de Sud-Korea